བརྩམས་སྒྲུང་ཞིག་གི་ངོས་ནས་བཤད་ན་མི་སྣའི་གཟུགས་བརྙན་ལེགས་གྲུབ་ཇི་ལྟར་བྱུང་མིན་དང་ལྷག་པར་དུ་རང་གཤིས་དང་ལྡན་ཞིང་གསོན་ཉམས་ལྡན་པའི་མི་སྣའི་གཟུགས་བརྙན་བཟོ་སྐྲུན་བྱེད་ཐུབ་མིན་ནི་བརྩམས་སྒྲུང་གང་དེ་ལེགས་པར་གྲུབ་མིན་གྱི་འགག་རྩའི་གནད་དོན་དེ་ཡིན།གཞིས་བྱེས་ལྷན་འཛོམསཀྱི་རྩོམ་པ་པོ་མང་ཆེ་བར་དེའི་ཐད་གྲུབ་འབྲས་ངེས་ཅན་ཞིག་ཐོབ་འདུགདེའང་ཚེ་རིང་དོན་གྲུབ་ཀྱིས་བྲིས་པའིསྡེ་པའི་ཀླན་ཀཞེས་པ་དེར་མཚོན་ན་མ་གཞི་བརྩམས་སྒྲུང་དེ་ཐུང་ངུ་ཞིག་ཡིན་རུང་དེའི་ནང་སྒྲུང་གི་གཞི་ཁྱོན་གྱི་ཚད་བཀག་མེད་པར་བསོད་སྐྱོབས་ཞེས་པའི་མི་སྣ་དེའི་གཟུགས་བརྙན་འབུར་དུ་མངོན་ཐུབ་ཡོད།དེའངརྟག་ཏུ་སྣ་ར་རུམ་དུ་བཅུག་ཅིང་དུས་ཚོད་བྱུང་བ་དང་སེན་མོའི་ནང་སྣ་ཐ་ཅུང་ཙམ་བླུགས་ཏེ་ཧུམ་ཨཞེས་རྩོམ་པ་པོས་ཡང་སྐོར་བསྐྱར་སྐོར་ངང་བྲིས་པས་ཁོའི་རྒྱུན་ལྡན་འཚོ་བའི་ཁྲོད་ཀྱི་བྱེད་སྟངས་མཚོན་པ་དང་དེ་བཞིནཡོད་མེད་ཀྱི་དབྱེ་བ་ཤིན་ཏུ་འབྱེད་དཀའ་བའི་སྣ་ཁུང་གཉིས་ཀྱི་ནང་ལ་འགའ་རྔུབ་རྗེསཞེས་པ་དང་ཨ་ཁུ་བཟོད་པས་བསོད་སྐྱོབས་སྣ་ཆད་ཅེས་ཁེར་ལབ་བྱས་པ་དངཞེས་སོགས་བྲིས་པ་ལས་ཁོའི་ཕྱིའི་རྣམ་པ་ཙམ་མཚོན་པ་མ་ཟད་དེས་རྩོམ་ཡིག་གི་བརྗོད་སྙིང་དང་འབྲེལ་ནས་མང་ཚོགས་ཀྱི་འདོད་བློ་ལས་རྒྱབ་ཀྱིས་ཕྱོགས་པའི་དཔོན་པོ་དེ་མཐར་མང་ཚོགས་ཀྱིས་ཕྱིར་འབུད་བྱེད་པའི་གནས་ལུགས་མཚོན་པར་ཞབས་འདེགས་ཞུས་ཤིང་ཡངབརྩེ་དུང་གི་རྦ་རླབསཞེས་པའི་ནང་གི་ཧྲུའུ་ཅི་མཁར་བྱམས་ལ་ཆ་བཞག་ན་ཁོ་མ་གཞི་རང་ཆེ་རང་རློམ་དང་ངོ་དགའ་སྤྲེལ་ལད་ལ་དགའ་བའི་དཔོན་ཆུང་ཞིག་ཡིན་རུངསྐབས་རེར་ཁོ་ཤེས་ཡོན་ཅན་དང་ཤེས་ཡོན་ལ་དད་པ་སྐྱེས་པ་དང་དད་པ་སྐྱེས་པའི་སྐབས་སུ་ཁོ་ངང་རྒྱུད་འཇམ་ཞིང་རང་བཞིན་ཞི་ཞིང་དུལ་བར་འགྱུར་བ་སྟེ་རང་ལས་ཡོན་ཏན་ཆེ་བའི་བློ་བཟང་དང་ཕུན་ཚོགས་ལའང་གནས་ཚུལ་གྲོས་བསྡུར་བྱེད་པ་ཡིན་ལརང་གི་རིག་གནས་ཆུ་ཚད་དམའ་པོ་ཡིན་པ་དང་སྐབས་འདིར་སྔར་དང་མི་འདྲ་བར་ཤེས་ཡོན་དགོས་པ་ཤེས་པསདེ་རིང་ནས་བཟུང་ནང་སྔ་ལངས་དང་དགོང་ཕྱི་ཉལ་བྱས་ནས་སློབ་སྦྱོང་ཞིག་བྱེད་དགོས།ང་རང་ད་དུང་ཕོ་ལོ་བཞི་བཅུའི་ནང་གི་དར་མ་ཞིག་ཡིན་པས་སྐྱོན་ཆེན་པོ་རང་མི་འདུག་སྙམཔའི་བློ་སྟོབས་སྐྱེས་པ་སོགས་ནས་ཧྲུའུ་ཅི་མཁར་བྱམས་མ་གཞི་རྩོམ་ཡིག་ཁྲོད་ལྡོག་ཕྱོགས་མི་སྣའི་གོ་གནས་བཟུང་ཡོད་རུང་རྩོམ་ཡིག་ཁ་ཤས་ཁྲོད་ཀྱི་མི་སྣ་ལྟར་སྐྱོན་ནམ་ཡོན་ཏན་ཕྱོགས་རེ་བས་གྲུབ་ཅིང་འཚོ་བའི་ངོ་རིས་ངོ་མ་དང་ཁ་བྲལ་བའི་མི་སྣ་དེ་དག་ལྟར་མ་ཡིན་པར་དགེ་སྐྱོན་རྟེན་འབྲེལ་དུ་གྲུབ་པ་ཞིག་ཡིན་པ་དེས་ང་ཚོས་འཚོ་བའི་ཁྲོད་དུ་ཡོད་པའི་མི་གསོན་པོ་ཞིག་མཐོང་ཐུབ་པ་མ་ཟད།སྒྱུ་རྩལ་ཁྲོད་ཀྱི་མི་སྣ་གསོན་རྗེན་ཞིག་ཀྱང་མཐོང་ཐུབ་པ་ཡིན།ཧྲུའུ་ཅི་མཁར་བྱམས་ལ་ཡོན་ཏན་གྱི་ཆ་ཕྲན་བུ་དང་ཡར་བསྐྱེད་ཀྱི་བསམ་པ་ཅུང་ཟད་ཡོད་པ་བྲིས་པ་དེས་མི་སྣ་དེ་དེ་བས་གཟུགས་སྣང་དོད་པ་དང་རང་གཤིས་དང་ལྡན་པའི་ལྡོག་ཕྱོགས་ཀྱི་མི་སྣ་ཞིག་ཏུ་བསྐྲུན་ཐུབ་པ་བྱུང་ཡོད།དེ་བཞིནབརྩེ་དུང་གི་རྦ་རླབསཞེས་པའི་ནང་གི་བློ་བཟང་དང་དཔལ་ལྡན་ཡང་ལེགས་གྲུབ་བྱུང་བའི་མི་སྣ་གཉིས་ཡིན་ཞིང་།བློ་བཟང་ནི་རྩོམ་ཡིག་དེའི་ཁྲོད་ཀྱི་གཙོ་བོའི་མི་སྣ་ཞིག་ཡིན་ཞིང་ཁོ་ཐོག་མ་སློབ་གྲྭ་ཐོན་སྐབས་ལས་དོན་སྒྲུབ་སེམས་ཆེ་ཞིང་།ཁ་ཁོག་མེད་ལ་སྤོབས་པ་ཆེ་བ།རང་མཐོང་ཆེ་ཞིང་བག་ཡོད་ལྡན་པའི་གཞོན་ནུ་ཞིགཡིན་པ་མ་ཟད།ཁོའི་དེ་ལྟའི་སེམས་ཁམས་དང་གཤིས་ཀ་དེ་ཐད་ཀར་སྤྱི་ཚོགས་འཛུགས་སྐྲུན་གྱི་བྱ་གཞག་ནང་འཁྱེར་ནས་ལས་ཀ་བྱས་ཤིང་སྤྱི་ཚོགས་ཀྱིས་དེ་ལྟར་བསྒྲུབ་ཏུ་མ་བཅུག་པས།ཁོའི་ཚུལ་མིན་གྱི་དངོས་ཡོད་རྣམ་པར་འགྱུར་ལྡོག་གཏོང་འདོད་ཀྱི་བློ་སེམས་དྭངས་མ་དེ་མེད་པར་གྱུར་ཅིང་།མཐར་ཁོ་ཁོར་ཡུག་གི་བཀག་རྒྱའི་འོག་མགོ་བོ་སྒུར་མཁན་གྱི་མི་སྣ་ཞིག་ཏུ་གྲུབ་ཡོད།དེ་ལས་ལྡོག་སྟེ་དཔལ་ལྡན་ལ་ཆ་བཞག་ན་ཁོ་ནི་མཐོ་སྒང་གི་དེང་རབས་གཞོན་ནུའི་ཚབ་བྱེད་མི་སྣ་ཞིག་ཡིན་ཞིང་།ཁོའི་ཕྱིའི་གཟུགས་བརྙན་ནས་ནང་གི་སེམས་ཁམས་དང་།ཕྱིའི་བྱ་བྱེད་ནས་ནང་གི་གཤིས་ཀ་བཅས་གསལ་བར་བཀོད་པ་དེས་གཅིག་ནས་དེང་རབས་མཐོ་སྒང་གཞོན་ནུའི་སྙིང་སྟོབས་དང་ལ་རྒྱ་གསལ་མཚོན་བྱས་ཡོད་ལ།གཉིས་ནས་མཐོ་སྒང་གཞོན་ནུའི་མོས་པ་དང་ཕུགས་རེ་ཡང་མཚོན་པའི་གཟུགས་བརྙན་ཞིག་ཏུ་གསར་སྐྲུན་བྱས་ཡོད།ར་ལོའིནང་གི་ར་ལོ་ཞེས་པའི་མི་སྣ་དེའི་གཟུགས་བརྙན་ནི་ཁྱད་ཆོས་ངེས་ཅན་ལྡན་པ་ཞིག་ཏུ་བསྐྲུན་ཅིང་།དེའང་ར་ལོ་ནི་མི་ངན་པ་ཞིག་མ་ཡིན་ཏེ་ཁོས་རྐུ་འཕྲོག་དང་མི་བསད་རྟ་ཁྱེར་སོགས་བྱེད་མི་མྱོང་ཞིང་།ཐ་ནདེང་སྐབས་ཟ་མ་ཟོས་རྗེས་རིན་པ་མི་སྤྲོད་པའི་གཞོན་ནུ་མང་ན་ཡང་ར་ལོ་དེའི་གྲས་སུ་གཏན་ནས་མི་གཏོགས་པ་མ་ཟད།ཐེངས་ཤིག་ཁོ་ལ་སྒོར་བཞི་སྟོང་ཪྙེད་པའང་མ་གསང་མ་སྦས་པར་བདག་པོར་སྤྲད་སོངཞེས་པ་ལྟར་རང་བཀྲེས་ལྟོགས་ཀྱིས་ཤིན་ཏུ་མནར་ནའང་ཚུལ་མིན་གྱི་ཟས་ཟ་བར་མི་བྱེད་པའི་རང་གཤིས་མངོན་པར་བྱས་པ་དེས་ཀློག་མཁན་གྱིས་ཁོ་ལ་ཡ་ང་སྙིང་རྗེ་སྐྱེ་བར་བྱེད་ལ་ཡང་ཁོ་མི་བཟང་པོ་ཞིག་ཀྱང་མ་ཡིན་ཏེ་མིག་མདུན་གྱི་དགའ་བདེ་ཁོ་ནར་ཆགས་པ་ལས་འཇིག་རྟེན་གྱི་དཀའ་བ་སྤྱོད་འདོད་མེད་པའི་སྒྱིད་ལུག་དང་རྣམ་གཡེང་གིས་དུས་འདའ་བར་བྱེད་མཁན་མི་སྣ་ཞིག་ཡིན་པའང་གསལ་རྟོགས་ཡོང་བ་བྱས་པ་རེད།སྟབས་ལེགས་པ་ཞིག་ལ་ཁོ་ལ་བུ་མོ་ཞིག་ཕྲད་ནས་ཁོའི་གཟུགས་བརྙན་ལ་འགྱུར་བ་བྱུང་བ་བཅས་ར་ལོའི་གཟུགས་བརྙན་གྱི་འགྱུར་བ་དེ་ནི་རྩོམ་ཡིག་གི་བརྗོད་བྱ་ཧྲིལ་པོའི་འགྱུར་བ་ཞིག་ཀྱང་ཡིན།དེ་བཞིནརིགས་རུསནང་གི་ཀུན་བཟང་ལྷ་མོའི་རང་གཤིས་དངལྷ་གཡགནང་གི་སྲོལ་ཡིག་རྒན་གཞོན་གྱི་རང་གཤིསཨ་ཤེལ་བདེ་ཆེན་མཚོ་མོནང་གི་བདེ་ཆེན་མཚོ་མོའི་རང་གཤིས་སོགས་ཀྱང་མི་སྣའི་རང་གཤིས་སུ་ལེགས་གྲུབ་བྱུང་ཡོད།མདོར་ན་རྩོམ་པ་པོ་རྣམས་ཀྱིས་གསར་སྐྲུན་བྱས་པའི་མི་སྣ་དེ་དག་ལ་གཅིག་ནས་མི་རིགས་ཤིག་གི་མཛེས་དཔྱོད་ཀྱི་རིན་ཐང་མངོན་པར་བྱས་ཡོད་ལ་གཉིས་ནས་དུས་རབས་ཀྱི་རང་བཞིན་ཡང་ལྡན་པར་བྱས་ཡོད།